บาทเปิด 31.77/79 บาทต่อดอลลาร์ แข็งค่า
เงินบาทเปิดตลาด 31.77/79 บาทต่อดอลลาร์ กลับมาแข็งค่า ให้กรอบ 31.50-31.90 บาทต่อดอลลาร์ ตลาดรอปัจจัยใหม่
25 มิ.ย. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.77/79 บาท/ดอลลาร์ แข็งค่าจากเย็นวานที่ปิดตลาดที่ระดับ 31.87 บาท/ดอลลาร์ เช้านี้เงินบาทปรับตัวแข็งค่าจากเมื่อเย็นวาน และคาดว่าวันนี้เงินบาทจะเริ่มปรับฐาน หลังจากมีแรงขายทำกำไรออกมาในช่วงก่อนหน้านี้ ขณะที่ปัจจัยสำคัญสำหรับวันนี้ไม่มีเรื่องใหม่ โดยปัจจัยในประเทศยังติดตามประเด็นการจัดสรรวัคซีน ตลอดจนสถานการณ์ผู้ติดเชื้อโควิดรายวันที่ยังไม่มีท่าทีว่าจะลดน้อยลง"วันนี้บาทคงจะปรับฐานลงมา เพราะก่อนหน้านี้มีการขายทำกำไรไปแล้ว ตอนนี้ยังไม่มีปัจจัยอะไรใหม่ๆ ในประเทศคงดูเรื่องวัคซีน กับยอดผู้ติดเชื้อที่ยังไม่ลดลง" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 31.50 - 31.90 บาท/ดอลลาร์